alibayram/wikipedia-40-langs huggingface dataset:
ست (الاه)

ست ، فى الدين المصرى القديم ، كان معبود صعيد مصر و عاصمته امبوس. عضو فى تاسوع اون. حيوانه المقدس كلب برى. كان رمزه القوه و الشده و العواطف و الرعود. اعتبره المصريين القدام اله للشر و الانتقام بعكس اخوه اوزير اله الخير و المحبه. بتروى الاسطوره المصريه القديمه انه كان اخو اوزوريس و اتامر عليه و قتله و استولى على عرشه ، لكن حورس ابن اوزوريس و ايزيس حاربه و انتصر عليه و استرد العرش.

زى ما كان النوبيين يعبدون  ساعتها  اله يسسمى بس و هو قريب من اسم ست

دين مصرى قديم
الهه مصريه
ايبيس

ايبيس ، طاير ابو منجل المقدس ، قدسه المصريين القدام لما كان بييجى مصر فى زمن الفيضان و صوروا الاله تحوت على على هيئته. الايبيس المقدس ما بقاش موجود فى مصر دلوقتى.

 شوف كمان: تحوت
 شوف كمان: ابو منجل
 شوف كمان : طوطم

دين مصرى قديم
حيوانات مصريه مقدسه
السخاوى

ابو الخير محمد عبد الرحمن السخاوى ( القاهرة ، 1427م -1497م ) ، مؤرخ مصرى عاش فى عصر الدوله المملوكيه و بينتمى لمدرسة التأريخ المصريه فى العصور الوسطى. صنف 200 كتاب ، اشهرها " التبر المسبوك فى ذيل السلوك " و هو ديل لكتاب المقريزى " السلوك لمعرفة دول الملوك " ، و " الاعلان بالتوبيخ لمن ذم التاريخ " و " الجواهر و الدرر فى ترجمة ابن حجر " و " الرحله السكندريه ". عادى السيوطى فرد عليه الاخير بكتاب اسمه " الكاوى على تاريخ السخاوى ".

سخاوى
سخاوى
مواليد 1427
اسرار الكنيسه السبعه

اسرار Sacrament ، فى المسيحيه مراسم اساسيه بتعتبر علامه مقدسه بتحدث النعمه فى قلب المؤمن. الاسرار سبعه عند الكاتوليك و الارتودوكس :
 التعميد
 التثبيت او (الميرون)
 التناول او الاطفلهستيا
 التوبه و الاعتراف
 مسحة العيانين
 الكهنوت
 سر الزواج

البروتستانت بوجه سنة ما بيعترفوش الا بسرين بس هما:
 التعميد
 التناول

و بيعتبروهم مجرد رموز للنعمه.

مسيحيه
اسرار الكنيسه
سرابيط الخادم

سرابيط الخادم منطقه اثريه فى جنوب سينا فى مصر ، كانت بتروحها البعثات المصريه فى عصور الدولتين الوسطى و الحديثه عشان تستخرج الفيروز ، و سجلوا اخبار بعثاتهم على الواح و نقوش منحوته ع الصخر. اتعثر فيها كمان على كتابات بيعتقد انها اصل الحروف الابجديه الحديثه. فيها معبد للالاهين سوبدو و حاتحور.

مصر القديمه
جنوب سينا
اثار مصر
سخره

السخره ، فى النظام الاقطاعى ، خدمات اجباريه بتتقدم لامير او لسيد او لملك. كان نظام منتشر فى اواخر الامبراطوريه الرومانيه ، و كان جزء من النظام الاقتصادى غير النقدى ، اللى كان موجود فى العصور الوسطى. اشتدت و طئة نظام السخره على عامة الناس و الفلاحين فساعد السخط و تردى احوال الناس على قيام الثوره الفرنسيه. الغت النمسا اخر نظام للسخره فى اوروبا سنة 1848.

فى مصر استخدم السخره فى اعمال ايام الاستعمار الانجليزى و طالب الزعما المصريين الغاءه فى نهاية القرن التسعتاشر.

عصور وسطى
سخم-خت

سخم-خت ، ملك مصر من حوالى سنة 2648 لسنة 2642 قبل الميلاد. تانى ملوك الاسره التالته. اتعثر على هرم ليه مش كامل فى سقاره لكن اتصمم على نمط هرم زوسر.

مصر القديمه
حكام مصر
فراعنة الاسره التالته
سيرابيوم

السيراپيوم مكان محفور فى صخور سقاره فى مصر، و متقسم لأود كتيره، فى وسط كل اوده منهم موجود تابوت جرانيتى ضخم اتدفن فيه العجل ابيس. ابتدا عمل المدافن دى ايام الملك امنحوتب التالت، و استمر الدفن فيه لغاية اواخر عصر البطالمه. اكتشف المكان ده المصرولوجى الكبير مارييت و لقى موميات للعجل ابيس مليانه بأغلى انواع الزينات و الاحجار الكريمه.

شوف كمان 
 ابيس
 مارييت
 سقاره

معابد مصريه
تاريخ مصر
مصر القديمه
معابد مصر
تاريخ مصر العمرانى
مصرولوجيا
اثار مصر
دين مصرى قديم

en:Serapeum#Saqqara
سيكوباتيه

السيكوباتيه - بالانجليزى Psychopathy - ، مرض عقلى بيتميز العيان بيه ( السيكوباتى ) بالسطحيه و انعدام الشعور بالكسوف ، و السلوك المعادى للمجتمع و الناس ، و فقر عام فى الانفعالات ، و البعد عن العلاقات الشخصيه. بيحتمل ان الشخص السيكوباتى كان ضحية حرمان انفعالى و معامله قاسيه وقت طفولته المبكره فبينشأ على عادات المكر و الغدر و الاحتيال عشان ينال رغباته و مطالبه.

السيكوباتى شخصيه اجراميه على عكس العيان بالنيوروز مثل ، النيوروزى ممكن يتركب حاجه و يندم عليها لكن السيكوباتى ما بيندمش على اعماله الوحشه بالعكس بتديله متعه ، و لو اتمسك فى حاجه ما بيهمهوش و بيستمر فى التفكير فى تدبير حاجات ما يتمسكش فيها. السيكوباتى بيرتكب اعمال وحشه زى السرقه او الاختلاس او تزييف الفلوس أو بيعتدى على الناس و بيغتصب الاطفال و البنات و بيدبر خططه بتفكير و ممكن يكون شخص متعلم حاجه فبيستخدم اللى اتعلمه لتحقيق اهدافه الاجراميه. السيكوباتى بيعانى من الانانيه المفرطه و بيكره الناس التانيه اللى لما مايدهوش فرصه عشان يعتدى عليهم و على حاجتهم أو بيحقد عليهم و بيكرهم لو ظبطوه. السيكوباتى بيكره الناس و المجتمع و الشغل المثمر و العدل.

سيكوباتتين كتير بينتهوا بدخول السجن لكن مش شرط ان كل سيكوباتى بينتهى بالسجن  انه فى العاده بيستخدم ذكاءه عشان يهرب من المسئوليات.

سايكولوجيا
امراض نفسيه
جان مرتان شاركو

جان مرتان شاركو (بالفرنساوى :Jean-Martin Charcot)( اتولد 29 نوفمبر 1825 - مات 16 اغسطس 1893 ) عالم فرنساوى فى علم الاعصاب و الطب العقلى ، اهتم بدراسة الهيستيريا. رأس مدرسة سالبتريير فى باريس اللى وحدت بين التنويم و الهستيريا، وعارضت مدرسة فانسن اللى فسرت التنويم على انه بيقوم ع الايحاء. اتلمذ عليه سيجموند فرويد و جانيه.

باريسيين
فرنساويين
علما فرنساويين
سايكولوجيا
مواليد 1825
وفيات 1893
شيبسيسكاف

شيبسيسكاف ، ملك مصر لمدة اربع سنين من سنة 2500 لسنة 2496 قبل الميلاد ، من الاسره الرابعه ، بنى لنفسه فى سقاره الجنوبيه مقبره على هيئة مصطبه فوقيها تابوت ، معروفه باسم مصطبة فرعون.شيبسيسكاف كان ابن الملك من كاو رع و معنا اسمه (اللى روحه نبيله) و بيعتقد العلما انه كان اخر فراعنة الاسره الرابعه.

مصر القديمه
فراعنة الاسره الرابعه
مصطبة فرعون

مصطبة فرعون ، مقبره على هيئة مصطبه فوقيها تابوت بناها الملك شبسكاف من فراعنة الاسره الرابعه فى منطقة سقاره الجنوبيه.

اثار مصر
مصر القديمه
شخص اعتبارى

الشخص الاعتبارى ، فى القانون ، كل كائن ممكن تكون له حقوق و عليه واجبات. فى القانون المصرى بيكون الانسان شخص بتمام ولادته حى ، و بينتهى كونه شخص بموته.

قانون
الشنفرى

عمرو بن مالك الازدى الشنفرى شاعر جاهلي( مات سنه 525 ) .

لنكات برانيه 

عرب
ثقافه عربيه
شو

شو ، فى الدين المصرى القديم ، اله الهوا و الانسان المقدسه اللى بتمنح الحياه للمخلوقات. فى تاسوع اون تانى عناصر نشأة الوجود ، اتجوز تفنوت الاهة الرطوبه و خلفوا نوت ( السما ) و جب (الارض ). اتصور على شكل راجل واقف و رافع السما بدراعاته.

الهه مصريه
دين مصرى قديم

ca:Llista de personatges de la mitologia egípcia#S
جورج برنارد شو

چورچ برنارد شو (26 يوليه 1856 - 2 نوفمبر 1950)  كان كاتب مسرحى بريطانى ايرلاندى. حب الموسيقى و هو صغير بس راح للمسرح. المفكر المصرى سلامه موسى كان من المفكرين المصريين اللى اتأثروا بأفكاره.

كتاباته 

اول مجموعة مسرحيات ظهرت ليه كانت ”مسرحيات ساره و غير ساره“ (1898). من اهم اعماله ”تلميذ الشيطان“ (1896) و دى اتعملت فيلم سنيما، و ”قيصر و كليوباترا“ (1899)، و ”الانسان و الانسان الاعلى“ (1903)، و ”بيجماليون“ (1912) و ”جان دارك“ (1924) و دول اتعملوا كمان افلام للسنيما.

اشتراكيه 
ميوله الاشتراكيه بتظهر بوضوح فى مؤلفاته و كان من الاعضاء المهمين فى الجمعيه الفابيه فى انجلترا. و اتعرف بصراحته و لداعة قلمه.

جوايز 
چورچ بيرنارد شو اخد جايزة نوبل فى الادب سنة 1925.

وفاته 
اتوفى جورج برنارد شو يوم 2 نوفمبر سنة 1950 .

مصادر 

كتاب
مسرحيين
كتاب ايرلانديين
واخدين جايزة نوبل
واخدين جايزة نوبل فى الادب
بريطانيين واخدين جايزة نوبل فى الادب
وفيات 1950
مواليد 1856
فايزين جوايز اوسكار
دارسين فى الاكاديميه الملكيه لفنون الدراما
عاطف الطيب

عاطف الطيب (26 ديسمبر 1947-23 يونيه 1995) كان مخرج افلام سنيمائيه مصرى عمل افلام ناجحه كتير.عاطف الطيب خريج المعهد العالى للسينيما فى القاهره و اشتغل مع مخرجين مصريين و اجانب كبار.اترشح عاطف الطيب فى مهرجان موسكو سنة 1985 للجايزة الدهبيه عن فيلمه الزمار (1985) و فى سنة 1996 خد الجايزة الكبرى فى بينالى باريس للسينيما العربيه عن فيلمه ليله ساخنه (1994).

حياته 
مخرج مصري، اتولد في مركز المراغة التابع لمحافظة سوهاج في سنة 1947، درس في قسم الإخراج بالمعهد العالي للسينما وتخرج منه في سنة 1970، وخلال فترة الدراسة وبعدها، عمل عاطف الطيب كمساعد مع عدد من المخرجين، منهم مدحت بكير ومحمد شبل وشادي عبد السلام ويوسف شاهين، ثم أخرج أول فيلم طويل له في سنة 1982 وهو فيلم (الغيرة القاتلة)، وواصل بعدها مسيرته في الإخراج من خلال عدد كبير من الأفلام التي نالت نجاحًا نقديًا وجماهيريًا، منها: (البريء، سواق الأوتوبيس، ضد الحكومة، ملف في الآداب، الهروب، ليلة ساخنة). توفى في سنة 1996 بعد إصابته بأزمة قلبية بعد عملية جراحية في القلب.

فيلموجرافيا

مخرج 

 ليله ساخنه (1994)
 ضد الحكومه (1992)
 ناجى العلى (1991)
 الهروب (1988)
 الزمار (1985)
 الحب فوق هضبة الهرم (1984)
 التخشيبه (1983)
 سواق الاوتوبيس(1982)
 دماء على الأسفلت
 البريء
 كشف المستور

مساعد مخرج 

 جاليبولى (Gallipoli)، فيلم اوسترالى بطولة ميل جيبسون (1981)
 سفينكس (Sphinx) ، فيلم اثاره امريكانى
 الصحيان (the Awakening) (1980) فيلم رعب بريطانى توزيع وارنر بروذرز.
 اسكندريه ليه (1978)

لينكات برانيه 

مواليد 1947
وفيات 1995
مخرجين مصريين
سوهاجيين
ناس من المراغة
حسين كمال

حسين كمال (17 اغسطس 1932 - 24 مارس 2003) كان واحد من اهم المخرجين المصريين. كمال درس فى المعهد العالى للسينما فى باريس (الاديك) و اتخرج منه سنة 1954 و كان تخصصه فى الاخراج.

اعماله

الأفلام

المسرحيات

التمثيليات

لينكات برانيه 
 اعلام و شخصيات مصريه 

مخرجين مصريين
سوايسه
خيرى بشاره

خيرى بشاره (30 يونيه 1947) مخرج مصرى سينيمائى اشتهر بتصوير الواقع فى افلامه و اتميز بافلامه التسجيليه زى صائد الدبابات .
خيرى بشاره خريح المعهد العالى للسينيما فى القاهرة سنة 1967 و درس بعديها لمدة سنه و نص فى معهد السينيما فى وارسو ، بولاندا.من اهم افلامه اللى عملت نجاح كبير فيلم العوامة 70 ، كابوريا، يوم مر يوم حلو، حرب الفراولة، و امريكا شيكا بيكا

فيلموجرافيا 

تمثيل
 أحلى الأوقات (2004)
 يوم حار جدا (1994)
 اشتباه (1991) .... ضيف الفلم
 امراة ايلة للسقوط (1990)
 كابوس (1989)
   
تأليف
 يوم مر ويوم حلو (1988)
 الطوق والأسورة (1986)
 العوامة 70 (1982)
  
اخراج
 ليلة القمر (2010) (لم يعرض بعد)
 الرقص مع المجهول [مسلسل] (2009) (تحت الأعداد)
 الهروب من الغرب [مسلسل] (2009)
 ليلة فى القمر (2008) .... مخرج
 الفريسة والصياد [مسلسل] (2007)
 قلب حبيبة [مسلسل] (2005)
 ملح الارض [مسلسل] (2004)
 مسألة مبدأ [مسلسل] (2003)
 قشر البندق (1995)
 اشارة مرور (1994)
 حرب الفراولة (1993)
 امريكا شيكا بيكا (1993)
 آيس كريم فى جليم (1992)
 رغبة متوحشة (1992)
 كابوريا (1990)
 يوم مر ويوم حلو (1988)
 الطوق والأسورة (1986)
 العوامة 70 (1982)
 الاقدار الدامية (1982)
 حديث القرية [فيلم وثائقي/تسجيلي] (1979)
 حديث الحجر [فيلم وثائقي/تسجيلي] (1979)
 تنوير [فيلم وثائقي/تسجيلي] (1977)
 طائر النورس [فيلم وثائقي/تسجيلي] (1975)
 صائد الدبابات [فيلم وثائقي/تسجيلي] (1974)
 يوميات نائب فى الأرياف (1969)

الجوايز 
 جايزة الفكره عن فيلمه "صائد الدبابات" فى مهرجان الافلام التسجيلية والقصيرة سنة 1975.
 جايزة السيناريو والاخراج عن العديد من الافلامفى السنتين 1976 و 1977.
 جايزة الدوله التشجيعيه فى الفنون من المجلس الاعلى لرعاية الفنون والاداب والعلوم الاجتماعية، سنة 1978

شوف

مصادر 
 اعلام و شخصيات مصريه 

مواليد 1947
مخرجين مصريين
اقباط
غرباويه
ناس من طنطا
سمير سيف

سمير سيف (23 اكتوبر 1947 - 9 ديسمبر 2019) هو مخرج مصرى من مواليد القاهره سنة 1947 وعمل افلام ناجحه كتير زى معالى الوزير (2003) و سوق المتعه (1999) و الراقصه و السياسى (1990).

حياته 
اتخرج فى (المعهد العالي للسينما) قسم (إخراج) سنة 1969 بتقدير إمتياز، واتعين بعد تخرجه معيد بالمعهد.
عمل بعد تخرجه فى النقد السينمائي، كما عمل مساعداً لعدد من المخرجين الكبار فى عصره، مثل: (شادى عبد السلام، يوسف شاهين، حسن الإمام، .. وغيرهم).

أخرج أول أفلامه (دايرة الانتقام) سنة 1976، بعدها توالت أفلامه، واللى تميزت بغلبة الجانب التجاري على الفني وإن كانت تجمع بين الرضا النقدي والجماهيري، مثل: (المشبوه) 1981، (احترس من الخط) 1984، (النمر والأنثى) 1987، (شمس الزناتي) 1990، (سوق المتعة) 2000 (معالي الوزير) 2002، .. وغيرها.

أتجه سمير سيف كمان ل الإخراج التليفزيوني، فقدم عدة مسلسلات منها: (البشاير) 1987، (آوان الورد) 2000، (الدم والنار) 2004، (السندريلا) 2006.

اعماله

تأليف 
 لهيب الانتقام (1993) .... حوار
 المطارد (1985) .... سيناريو وحوار
 المشبوه (1981) .... قصة وسيناريو

اخراج 

 نسيم الروح (مسلسل) (2008).
 نور الصباح (مسلسل) (2006).
 السندريلا (مسلسل) (2006)
 ديل السمكة (2003).
 معالى الوزير (2002).
 سوق المتعة (2000).
 عيش الغراب (1997).
 الزمن والكلاب (1996).
 لهيب الانتقام (1993).
 شمس الزناتى (1991).
 مسجل خطر (1991).
 الشيطانة اللى أحبتنى (1990).
 الراقصة والسياسي (1990).
 المولد (1989).
 النمر والأنثى (1987).
 عصر الذئاب (1986).
 المطارد (1985).
 الهلفوت (1985).
 شوارع من نار (1984).
 احترس من الخط (1984).
 اخر الرجال المحترمين (1984).
 الغول (1983).
 غريب فى بيتى (1982).
 المشبوه (1981).
 المتوحشة (1979).
 إبليس فى المدينة (1978).
 قطة على نار (1977).
 غرام تلميذة (1976).
 البشاير (مسلسل).
 بالشمع الاحمر 2010.

مصادر

لينكات برانيه 

مواليد 1947
مخرجين مصريين
كتاب سيناريو مصريين
اقباط
قاهريين
ناس من شبرا
هنرى بركات

هنري بركات (1914 – 1997 ) كان مخرج مصرى عظيم من اصل لبناني عمل مجموعه من اهم الافلام فى تاريخ السينيما المصريه و اخر افلامه كان ليلة القبض على فاطمه (1984) اللى فاز فيه بجايزة مهرجان فالينسيا لسينيما البحر المتوسط.من اشهر الافلام اللى اخرجها فيلم الحرام (1965)
و اللى متاخد من روايه بنفس الاسم كتبها الاديب الكبير يوسف ادريس.

اهم افلامه 

 الشريد
  المتهمه
 القلب له واحد
 الهانم
 العقاب
 الواجب
 معلش يا زهر
 عفريتة هانم
 آمال
 ما تقولش لحد
 غلطة اب
 لحن الخلود
 موعد غرام
 دعاء الكروان
 فى بيتنا رجل
 امير الدهاء
 هذا جناه ابي
 حبيب العمر
 دايما معاك
 شعبان تحت الصفر
 الباب المفتوح
 الحب الضائع
 ساحره
 أفواه وأرانب
 ليلة القبض على فاطمة
 حسن ونعيمة
 تحقيق مع مواطنة
 لعبه الاشرار

جايزة 
جيئزة الدولة التقديرية فى الفنون من المجلس الاعلى للثقافة سنة 1995

شوف 
لستة افلام هنرى بركات

لينكات برانيه

مراجع 

مواليد 1914
وفيات 1997
مخرجين مصريين
مصريين لبنانيين
مصريين اخدوا جايزة الدوله التقديريه
اقباط
احمد الصعيدى

المايسترو احمد الصعيدى (10 نوفمبر 1947 ، رشيد) هو موسيقار و قائد اوركيسترا و كومپيونيست ( مؤلف موسيقا ) مصرى-نمساوى مشهور. الصعيدى درس فلسفه فى جامعة اسكندريه (1966-1968) و درس فى المعهد العالى للموسيقا فى القاهره (الكونسيرفاتوار) من سنة 1968 لحد 1971 و خد منه باكالورويوس فى الموسيقا (BMus) بتقدير امتياز.الصعيدى راح بعد كدا على موسكو و درس الـتأليف الموسيقى فى كونسيرفاتوار تشايكوفسكى ما بين (1973-1974) و منها راح على ڤيينا فى النمسا و درس التأليف الموسيقى فى جامعة الموسيقا و الفنون (1976-1984) و اتخرج من قسم القياده سنة 1982 و اتخرح من قسم التأليف سنة 1984
و خد ماچيستير سنة 1985 و فى نفس السنه اتمنح الجنسيه النمساويه و خد سنة 2003 وسام الصليب النمساوى للعلوم والفنون.

احمد الصعيدى اتعين استاذ مساعد فى الكونسيرفاتوار سنة 1988 و اترقى لدرجة استاذ سنة 1996 و كان رئيس اوركيسترا القاهره السيمفونى و اسس الورشه الدوليه لقيادة الاوركيسترا فى القاهره سنة 2001 و مؤسس ورئيس الجمعية الفيلهارمونية المصرية.احمد الصعيدى ليه مؤلفات كتيره فى الاوركيسترا و موسيقا الغرفه و قاد حوالى خمسين اوركيسترا سيمفونيه عالميه فى النمسا و المانيا و پولاندا و رومانيا و مصر و اسرائيل.

الصعيدى كمان بيألف المزيكا التصويريه للافلام و من اشهر الحاجات اللى الفها موسيقا فيلم رغبه متوحشه.

مصادر 
 الموقع الرئيسى

مواليد 1947
موسيقيين مصريين
موسيقيين نمساويين
بحراويه
ناس من رشيد
عطيه شراره

عطيه حسن محمد شراره (القاهره ، 18 نوفمبر 1922 - القاهره ، 15 يونيه 2014) مايسترو مصرى من الجيل التانى من مؤلفى المزيكه المصريين خد جايزة الدوله التشجيعيه فى التأليف الموسيقى سنة 1983 عن عمله "الكونشرتو التانى للفيولينه والاوركسترا"، و كمان خد وسام العلوم والفنون من الطبقه الاولى سنة 1985.

لينكات برانيه 
 دار اوبرا القاهره

شوف كمان 
 ليستة موسيقيين القرن العشرين
 ليستة مؤلفين الموسيقى الكلاسيكيه الغربيه

لينكات

مصادر 

موسيقيين
القرن العشرين
مؤلف موسيقى من القرن العشرين
مواليد 1922
وفيات 2014
موسيقيين مصريين
ملحنين مصريين
عمر خيرت

عمر خيرت هو ملحن و موسيقار مصرى شهير اتولد سنة 1948 فى القاهره فى اسره موسيقيه.عمر خيرت هو ابن اخ ابو بكر خيرت مؤسس و اول عميد للمعهد العالى للموسيقا فى القاهره الكونسيرفاتوار.

نشأته 
عمر خيرت اتولد سنه 1948 فى القاهره يوم 11 نوفمبر عائلته كانت محبه للفن فهو كان حفيد محمود خيرت اللى كان لديه صالون يأتي اليه فنانين كبار مثل سيد درويش و ام كلثوم و هو ابن اخ ابو بكر خيرت مؤسس الكونسيرفاتوار وبدأ يسير فى طريق عمه و بدا يلعب علي البيانو و قام بحفلات فى دول عربيه و اجنبيه

بدايته 
تخرج عمر خيرت من الكونسرفتوار سنه 1959 بعد ذلك سافر الى لندن لكي يدرس التاليف الموسيقي و كان فى بدايه حياته فى فرقه كعازف درامز و بدايته كانت انه صنع موسيقه تصويريه لفيلم (ليلة القبض على فاطمة عام 1983 م)

الأفلام 

 الجزيرة 2 عام 2014 م.
 زهايمر عام 2010 م.
 عسل إسود عام 2010 م.
 ولاد العم عام 2009 م.
 الجزيرة عام 2007 م.
 تيمور وشفيقة عام 2007 م.
 مفيش غير كدة عام 2006 م.
 الرهينة عام 2006 م.
 دم الغزال عام 2005 م.
 السفارة فى العمارة عام 2005 م.
 حب البنات عام 2004 م.
 النعامة والطاووس عام 2002 م.
 مافيا عام 2002 م.
 الرغبة عام 2002 م.
 سكوت ح نصور عام 2001 م.
 إمرأة تحت المراقبة عام 2000 م.
 أولى ثانوي عام 1999 م.
 النوم فى العسل عام 1996 م.
 قط الصحراء عام 1995 م.
 البحث عن توت عنخ آمون عام 1995 م.
 الإرهابي عام 1994 م.
 لصوص خمس نجوم عام 1994 م.
 فرسان أخر زمن عام 1993 م.
 البحث عن ديانا (فيلم كندي) عام 1992 م وكان باليه العرافة والعطور الساحرة جزء رئيس فى أحداث الفيلم.
 نساء صعاليك عام 1991 م.
 جحيم تحت الماء2 عام 1990 م.
 الحب أيضا يموت عام 1990 م.
 عريس فى اليانصيب عام 1989 م.
 صراع الأحفاد عام 1989 م.
 بستان الدم عام 1989 م.
 نهر الخوف عام 1988 م.
 زمن الممنوع عام 1988 م.
 سرقات صيفية عام 1988 م.
 الوحل عام 1987 م.
 إمرأة مطلقة عام 1987 م.
 لعدم كفاية الأدلة عام 1987 م.
 موعد مع القدر عام 1987 م.
 الهروب من الخانكة عام 1986 م.
 وصمة عار عام 1986 م.
 اليوم السادس عام 1986 م.
 عفوا أيها القانون عام 1985 م.
 قضية عم أحمد عام 1985 م.
 إعدام ميت عام 1985 م.
 خلي بالك من عقلك عام 1985 م.
 أيام التحدي عام 1985 م.
 ليلة القبض على فاطمة عام 1984 م.
 الخادمة عام 1984 م.
 أنا اللي قتلت الحنش عام 1984 م.
 بحر الأوهام عام 1984 م.
 الرؤيا عام 1983 م.
 من اللى قتل هذا الحب؟ عام 1980 م.

شوف 
لستة المؤلفين الموسيقيين المصريين

عازف مزيكا
مواليد 1949
ملحنين مصريين
موسيقيين مصريين
مصريين مع ثورة 25 يناير
محمد فؤاد

محمد فؤاد عبد الحميد حسن شافعى، وشهرته محمد فؤاد، وبيدلعوه فؤش، (اتولد فى 20 ديسمبر 1961–) هو مغنى وممثل وكاتب اغانى وكاتب مصرى. انتشر فى فترة التمانينات بعد اما عمل البومه حبينا. محمد فؤاد اتولد فى الاسماعيليه، واتربى فى عين شمس بين تلات اخوات بنات وسبع اخوات صبيان. اكتشفه عزت ابو عوف وضمه لفرقة الفور ام سنة 1982، وعمل شعبيه كبيره خصوصا بعد اغنية حمد الله ع السلامه، واغنية فى السكه. ابتدا يمثل، وكان اول افلامه الناجحه فيلم اسمه امريكا شيكا بيكا، اما اول الافلام اللى بينت قدرته كممثل متمكن فكان فيلم اسماعيليه رايح جاى مع محمد هنيدى.

الألبومات 

 بين اديك (2010)

 ولا نص كلمة (2007)
 حبيبى يا (2005)
 شارينى (2003)

 كبر الغرام (2001)
 القلب الطيب (2000)
 قلبى وروحى وعمرى (1999)
 الحب الحقيقى (1998)
 كامانانا (1997)
 حيران (1996)
 نحلم (1995)
 حبينا (1994)
 مشينا (1992)
 شيكا بيكا (1993)
 اسالى (1990)
 سلطان زمانى (1989)
 يانى (1988)
 هاود (1987)
 خفة دمه (1986)
 فى السكة (1985)

الافلام 

 القلب وما يعشق
 اشارة مرور
 يوم حار جدا
 أمريكا شيكا بيكا
 اسماعيلية رايح جاى
 هو فى ايه
 رحلة حب
 غاوى حب

المسلسلات 
 مسلسل اغلى من حياتى (2010)

مواليد 1961
مغنيين مصريين
ممثلين مصريين
اسماعيلاويه
ناس من الاسماعيليه
مصريين ضد ثورة 25 يناير
مغنيين-كتاب اغانى
ايهاب توفيق

ايهاب توفيق (7 يناير 1966 )هو مغنى و ملحن مصرى مشهور. ايهاب خد شهادة الدوكتوراه فى ابريل 2000 وكان موضوعها عن الغنا و الموسيقا فى مصر فى النص التانى من القرن العشرين.

الألبومات

فيديو كليبات

أغاني دينية

أغاني وطنية وخاصة 

مواليد 1966
مغنيين مصريين
ملحنين مصريين
موسيقيين مصريين
كتاب اغانى
كيرلس السادس (بابا اسكندريه)

البابا كيرلس السادس كان بابا اسكندريه للمصريين الاورتوذوكس و بطريرك الكرازه المرقسيه نمره 116، من سنة 1959 لحد مارس 1971. اتولد فى 2 اغسطس 1908 فى مدينة ابوحمص بالبحيرة باسم عازر يوسف عطا الله كان اسمه " مينا المتوحد " اكمنه قضى حوالى تلاتين سنه لوحده. اتميزت حياته فى الرهبنه بالتقشف و النسك و اختير من بين الرهبان بالقرعه الهيكليه.

امتاز عهده بالاصلاحات الكتيره و كان من اهمها تعمير دير مارمينا فى مريوط ، و بنا كاتدرائية جديده ، و تجديد كاتدرائية المرقسيه ، و توسيع نطاق الكرازه المرقسيه عالمى ببعتانه كهنه امريكا و كندا و استراليا و للمؤتمرات الكنسيه.

فى عهده استرجعت مصر رفات مار مرقس من روما ، و حصلت قصة ظهور العدرا مريم فى كنيسة الزتون (ابريل 1967). خلفه شنوده التالت.

شوف كمان 

ليستة بطاركة اسكندريه

مواليد 1902
وفيات 1971
اقباط
باباوات مصريين
بطاركه مصريين
الكنيسه المصريه
بحراويه
ناس من دمنهور
رامى لكح

ريمون لكح المشهور بـ رامى لكح (1963) راجل اعمال مصرى-فرنساوى شاطر كان عنده مشاريع كبيره فى مصر فى المقاولات و الاجهزه الطبيه و الطيران و السياحه و الفنادق. فى نوفمبر سنة 2000 دخل البرلمان و بقى عضو مجلس الشعب المصرى بس دا سبب جدل كبير على صفحات الجرابد بسبب انه مذدوج الجنسيه.رامى استلف فلوس كتير من البنوك المصريه قبل ما يدخل مجلس الشعب و فجأه اتوقف عن سداد ديونه اللى وصلت لحوالى 1.4 بيليون جنيه مصرى و سافر لفرنسا فى سبتمبر 2001 و اشترى هناك جورنال اسمه فرانس سوار.
رامى اتخرج من كلية التجاره من جامعة ليون فى فرنسا سنة 1985 و رجع بعدها لمصر عشان يدير تجارة ابوه اللى مات فى نفس السنه و شويه شويه انوسع لكح فى الاعمال بتاعته بمساعدة القروض اللى خدها من كذا بنك فى مصر و اسس شركه ضخمه اسمها لكح جروب فى التسعينات و فى سنة 2000 اترشح و فاز بعضوية مجلس الشعب بس اتسحبت منه فى 2001 لانه معاه جنسيتين فرنساويه و مصريه.

حزب الإصلاح والتنمية – مصرنا 
اختير لكح رئيس لحزب الإصلاح والتنمية – مصرنا (تحت التاسيس) فى الفترة الإنتقالية ومدتها سنتين

شوف 
 ليستة اغنية مصر سنة 2009
 حزب الإصلاح والتنمية

مواليد 1963
اقباط
اقباط المهجر
مصريين سوريين
رجال اعمال مصريين
مليارديرات مصريين
مصريين عاشو فى فرنسا
فرنساويين مصريين
فرنساويين سوريين
رجال اعمال فرنساويين
مليارديرات فرنساويين
اشرف مروان

أشرف مروان Ashraf Marwan (القاهره 2 فبراير 1944- لندن27 يونيه 2007) كان رجل اعمال مصري، ناجح ،
أشرف ابو الوفا مروان اتولد سنة 1944 ، راجل اعمال مصري وهو جوز منى جمال عبد الناصر، بنت الرئيس المصرى السابق جمال عبد الناصر. اتوفي فى 27 يونيه 2007 بعد ما وقع من بلكونه بيته فى لندن.

حياته 
اتولد مروان فى سنة 1944 لأب كان ضابطا كبيرا بالجيش المصري، هو اللواء أبو الوفا مروان اللي تولى إدارة سلاح الحرب الكيماوية قبل أن يخرج للتقاعد ويتولى شركة مصر للأسواق الحرة.. حصل اشرف على بكالوريوس العلوم من جامعة القاهرة فى سنة 1965، والدكتوراة فى نفس التخصص من جامعة لندن سنة 1974، وكان قد التحق بالقوات المسلحة من سنة 1965 فعمل بالمعامل المركزية للقوات المسلحة وبعدها مساعد لجمال عبد الناصر. وفي سنة 1970 أصبح المستشار السياسي والأمني للرئيس الراحل أنور السادات بعد وفاة عبد الناصر. ترأس الهيئة العربية للتصنيع بين سنوات 1974 و1979، وعاش فى لندن ببريطانيا بعد تقاعده كرجل أعمال وتوفي فيها فى 27 يونيه 2007.

كتب عن اشرف مروان 
 (العميل بابل) قصة صعود وسقوط أشرف مروان لـعمرو الليثى ، دار الشروق ، نشر سنة 2009.
 (الجاسوس اللى سقط على الأرض) كتبه أهرون بريجمان Ahron Bregman، ونشره فى سنة 2016 كتب عن علاقته مع أشرف مروان.
 "الملاك: الجاسوس المصري اللى انقذ إسرائيل" للكاتب الاسرائيلى أوري بار جوزيف Uri Bar-Joseph .
 ( أشرف مروان قاهر الموساد) كتبه هشام خضر نشره سنة 2007.
 (أشرف مروان: الحقيقه والخيال) كتبه محمد ثروت سنة 2007 .
 (أسرار اغتيال أشرف مروان) كتبه محمود فوزى سنة 2007 .
 (من قتل أشرف مروان) كتبه عصام عبد الفتاح، مكتبة جزيرة الورد, 2007 .
 (العميل بابل، الرجل اللى زلزل عرش الموساد) ، كتبه عصام عبد الفتاح ، دار الكتاب العربي، 2008.

افلام 
 يعرض حاليا فيلم (الملاك) فيلم إسرائيلى- أمريكى من أنتاج نيتفليكس سنة 2018 ويستند الفيلم على رواية أوري بار جوزيف الأكثر مبيعا "الملاك: الجاسوس المصري اللى حفظ إسرائيل"

مواليد 1944
وفيات 2007
أشرف مروان
مليارديرات مصريين
جواسيس مصريين
مصريين عاشو فى المملكه المتحده
غاسلين اموال
تجار سلاح
متعلمين فى جامعة القاهره
باهور لبيب

باهور لبيب (1905 - 1994) عالم قبطولوجيا مصرى ، اشتغل مدير للمتحف القبطى فى القاهره.

نشر 158 ورقة من مخطوطات نجع حمادى فى سنة 1976

اتولد فى 19 سبتمبر سنة 1905، و اشترك فى ثورة 1919، و هوا اول مصرى ب ياخد درجة الدكتوراه فى الآثار، و اتعين مدير للمتحف القبطى، و امم مخطوطات نجع حمادى، و اتعين رئيس لهيئة اليونسكو لترجمة مخطوطات العارفين بالله، و اخد الميداليه الدهبيه من الامبراطور هيلا سيلاسى، و اتعين رئيس للهيئه العالميه لدراسة المخطوطات.

شوف كمان 
 ليستة علما القبطيات
شخصيات مصريه مشهوره

مواليد 1905
وفيات 1994
عالم قبطيات
مصرولوجيين مصريين
اكاديميين مصريين
اقباط
متعلمين فى جامعة القاهره
عمر مكرم

عمر مكرم افندى الأسيوطى (حوالى 1755 - 1822 ) ، زعيم مصرى و نقيب الاشراف. اتعلم فى الازهر ، و بقا سياسي فى مصر وقت الحمله الفرنسيه. ساعد محمد على انه يبقى والى مصر ( 1805 ) ، و بعدين عارض سياسته الداخليه فنفاه محمد على على دمياط ( 1809 ) و بعدين اتنقل لـ طنطا.و مات سنة (1822)

سياسيين مصريين
تاريخ مصر العلويه
مواليد 1755
وفيات 1822
ازهريين
ثوريين مصريين
وطنيين مصريين
اشخاص من محافظه اسيوط
عملاق

العملاق شخص شديد النمو ، بيوصل طوله لمترين و نص او اكتر. زيادة النمو ما بتبقاش فى هيكله العظمى بس لكن بتنتشر فى كل انسجة جسمه الرخوه. المرض ده سببه زياده فى افراز هرمون النمو بواسطة الغده النخاميه. عشان الشخص يبقى عملاق لازم الافراز الهرمونى يزيد قبل ما تلتحم اطراف العضم.

امراض
لغات جويديليك

اللغات الجويديليك ( Goidelic languages) هيا واحده من اتنين من فروع اللغات الكلتيه و الفرع التانى بيتكون من اللغات البريثونيه. اللغات الجويديليك شكلت تاريخيا اللهجه المتواصله  اللى بتمتد من جنوب ايرلندا و جزيرة مان و شمال اسكتلندا. و لسه لحد دلوقتى فيه تلات لغات جويديليك حديثه: اللغه الأيرلندى (Gaeilge)، الجيليك الاسكتلندى (Gàidhlig)، و لغة المانكس (Gaelg).

الجيليك الكلاسيكى و اللى كمان معروف بإسم الايرلندى الحديث المبكر كان بيستخدم كلغه ادبيه فى ايرلندا و شمال غرب اسكتلندا من حوالى سنة 1200 و لحد القرن التمانتاشر و كان اللغه الاجتماعيه لطبقة المثقفين, و علشان فى وقت القرن السبعتاشر و القرن التمانتاشر و القرن التسعتاشر ناس طبقة المثقفين ياإما هاجرو او إتعدمو او إتفقرو او إتحولو للانجليزى ظهرت أكتر اللهجات المحليه.

غالى، او الغاليه، بتتسمى كمان ارسى او ارسيه، هى اللغات الكلتيه اللى بيتكلموا بيها فى ايرلندا و اسكوتلاندا.

شوف كمان 
 جدول اللغات

مصادر 

لغات
على الغاياتى

علي الغاياتى (24 اكتوبر 1885 ، دمياط - 1956 )، صحفى وشاعر مصري اشتغل فى جرانيل الحزب الوطنى و"الجوائب المصريه". نشر ديوان اسمه "وطنيتى" فاتحكم عليه بالسجن غيابى، فهرب على جنيف فلى سويسرا واصدر هناك جورنال "منبر الشرق" لما رجع مصر كمل نشر الجورنال فى القاهرة (م1938).

مواليد 1885
وفيات 1956
صحفيين مصريين
شعرا مصريين
دمايطه
فارسى

فارسى ( )، من الفصيله الفرعيه الهند-ايرانيه للغات الهند-اوروبيه.
و اكثر عدد من اللي بيتكلموها (مابين 160 لـ 180 مليون واحد) عايشين فى افغانستان و ايران و طاجيكيستان و كذا بلد حواليهم فى الشرق الاوسط. و فيه اعداد كبيره من المهاجرين فى اوروپا و امريكا. الفارسي لغه رسميه فى 3 بلاد: افغانستان و ايران و طاجيكيستان. المؤسسه المسئوله عن دراستها و حمايتها و تنظيمها اسمها ”اكاديمية الادب الفارسي“ (فرهنگستان زبان و ادب فارسی) و مقرها فى طهران.

الفارسى بيتكتب بحروف فارسي فى افغانستان و ايران و ينطقون عليها هناك اللغه او اللهجه الدارى) و بيتكتب بحروف كيريلى فى تاجيكستان و روسيا و معروف فى البلاد باسم اللغه او اللهجه التاجيكي.

مثال على اللغه 

— الماده الاولانيه م الاعلان العالمى لحقوق الانسان

شوف كمان 
 جدول اللغات

لينكات برانيه

مصادر 

لغات
ايران
لغه فارسى
فاروس

فاروس ، جزيره قدام اسكندريه فى مصر اتوصلت للبر بأمر اسكندر الاكبر وقت بنا اسكندريه. اتبنى عليها فنار ضخم اتعرف باسم فنار اسكندريه كمل بناه بطليموس التانى ( 280 ق.م ) و بقى من عجايب الدنيا السبعه ،و هده زلزال فى القرن 14. مكانه دلوقتى قلعة قايتباى.

اسكندريه
تاريخ مصر البطلميه
الياس مؤدب

الياس مؤدب اتولد الياس مؤدب فى سنه 1916 ، اسمه الحقيقى «ايليا مهدب ساسون» ممثل مصرى كوميدى من اصول يهوديه أبوه سورى و امه مصريه من مدينه طنطا. اشتهر بشخصيته الشاميه خفيفه الضل. اتخرج من مدرسة الليسيه فى سنه 1923 وكان ساكن فى شارع "سوق الفراخ" فى حارة اليهود فى القاهره.
 
ابتدا الياس مؤدب حياته الفنيه كمونولوجيست فى كباريه «الأوبرچ» لغاية ما اتعرف علا بشاره واكيم و اسماعيل ياسين اللى فتحو له ابواب التمثيل فى السينما و عن طريقهم اتعرف علا الرقاصه المشهوره ببا عز الدين اللى اشتغل وياها لفتره. كمان اتنقل بين كذا كباريه كان منها الاريزونا و حلميه پالاس.

اكتشف فيروز الصغيره و كان صاحب ابوها.

مشوار الياس مؤدب فى السينما 

 حبيب العمر مع فريد الأطرش و ساميه جمال و اسماعيل ياسين,سنه 1947
 الستات عفاريت مع ليلى فوزى و محمود المليجى و اسماعيل ياسين سنه 1948
 الروح والجسد  مع كاميليا و محمد فوزى و كمال الشناوى و شاديه
 عنبر مع ليلى مراد وانور وجدى و عزيز عثمان و اسماعيل ياسين سنه 1949
 كلام الناس مع شاديه و ابراهيم حموده
 منديل الحلو مع تحيه كاريوكا و عبدالعزيز محمود ومارى منيب
 شارع البهلوان مع كاميليا و اسماعيل ياسين و كمال الشناوى
 ليلة العيد مع اسماعيل يس و شاديه ومحمود شكوكو سنه 1950
 عينى بترف مع تحيه كاريوكا و كارم محمود و محمود المليجى
 ست الحسن مع ساميه جمال و ليلى فوزي وكمال الشناوى وهدى سلطان
 فلفل مع اسماعيل يس و لولا صدقى و ماجده
 البطل مع اسماعيل ياسين وتحيه كاريوكا
 سيبونى اغنى مع صباح و اسماعيل ياسين و سعد عبدالوهاب
 قسمه ونصيب مع عزيزه امير و يحيى شاهين و تحيه كاريوكا سنه 1951
 فايق ورايق مع كارم محمود واسماعيل ياسين و تحيه كاريوكا
 قطر الندى مع شاديه وكمال الشناوى وإسماعيل يس
 البنات شربات مع أحلام اسماعيل يس و سراج منير والعام 1952
 بيت النتاش مع شاديه و اسماعيل ياسين وعبدالفتاح القصرى
 حلال عليك مع هدى شمس الدين و ثريا حلمى و اسماعيل ياسين سنه 1953
 السر فى بير مع شرفنطح و محمود شكوكو و وداد حمدى سنة 1954
 النمر مع نعيمه عاكف و زكى رستم وانور وجدى
 
اتعرض آخر افلامه (النمر) سنه 1954 بعد موته بسنتين .

الياس مؤدب  شارك اسماعيل ياسين فى 12 فيلم سينما .

الياس مؤدب مات فى 28 مايو 1952.

مواليد 1916
وفيات 1952
ممثلين مصريين
كوميديانيين مصريين
يهود مصريين
مصريين سوريين
كوميديين
محمد حسين هيكل

محمد حسين هيكل ( كفر غنام،الدقهليه، 20 اغسطس 1888 - القاهرة ، 8 ديسمبر 1956 ) اديب و كاتب و سياسى مصرى كبير من رواد الادب المصرى الحديث و مدرسة الفكر الوطنى المصريه. درس القانون فى مدرسة الحقوق الخديويه فى القاهره واتخرج منها سنة 1909 ، و بعدين كمل تعليمه فى فرنسا و خد درجة الدكتوراه فى الاقتصاد والسياسة من جامعة السوربون فى باريس، ولما رجع مصر اشتغل فى المحاماه و الجرانيل و بقى شديد الصله بـ احمد لطفى السيد. انضم لحزب الاحرار الدستوريين و بقى رئيسه ، و رئيس مجلس الشيوخ ، و اتعين وزير للمعارف كذا مره. حرر جورنال " السياسه " اليومى و الاسبوعى. روايته " زينب " (1914) بتعتبر اول روايه مصريه فى العصر الحديث.

محمد حسين هيكل بيعتبر ان العرب ما قدموش للبشريه انجازات حضاريه تاريخيه حقيقيه زى المصريين و اليونانيين و الرومان و غيرهم. فى العصر الجاهلى ما قدموش حاجه لا للعلم و لا للفن غير قصص و اشعار عن الشجاعه و الجلد. و بيتسم الادب العربى بالمنظور البدائى الصحراوى و كان زى الصور الفوتوغرافيه للحياه البدويه و المراعى الجافه المحدوده و اسواقهم و خيامهم و جمالهم و اطلالهم المهدمه.

و بيأكد هيكل على ان العرب اللى غزو مصر
شوهو تاريخ مصر عن طريق نشر التخاريف. و بيقول ان كل اللى عاشو فى مصر اما تمثلتهم مصر فبقو مصريين او لفظتهم فما طاقوش يقعدو فيها.

محمد حسين هيكل كان دايماً بينادى بتمصير اللغه المكتوبه فى مصر و كان شايف ان الكتاب لازم يستمدوا موادهم الكتابيه من الحاضر بألفاظه و تراكيبه و معانيه مش من الماضى ، و كان بيحبذ استخدام اللغه المصرى فى الكتابه بس كان بيقول ان فيه مشكلة الكلام بطرق مختلفه و كان قصده فى مصر مش فى المنطقه العربيه حيث ان لهجات العرب زيها زى ثقافاتهم ماكانش بيعيرها اى اهتمام بإعتبارها لهجات اجنبيه مالهاش علاقه بمصر و المصريين.

من مؤلفاته رواية " زينب " (1914) اللى بتعتبر اول روايه مصريه فى العصر الحديث و نشرها اول مره بتوقيع " مصرى فلاح " و كانت اول روايه مصريه تتحول لفيلم سينما سنة (1928) ، و "جان جاك روسو " ( 1921 - 1923 ) ، و " تراجم مصريه و غربيه " ( 1929 ) ، و " ثورة الادب " (1933 ) ، و " حياة محمد " ( 1935 ) ، و " الصديق ابو بكر " ( 1942 ) ، و " الفاروق عمر " (1944 ) ، و " فى منزل الوحى ".

شوف 
لستة الكتاب المصريين

مصادر 
 مرسى سعد الدين ، مصر اول (2)، الاهرام ، عدد 44934 ، 15 ديسمبر 2009
 نجاح طلعت عطية، محمد حسين هيكل والدعوة الى الادب القومى المصرى، دراسة اكاديمية، الجامعة الامريكية، بيروت 1993.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

الرومان
مواليد 1888
وفيات 1956
ادبا مصريين
كتاب مصريين
سياسيين مصريين
روائيين مصريين
وزرا تعليم مصريين
دقهلاويه
ناس من المنصوره
متعلمين فى جامعة پاريس
فاطمه رشدى

فاطمه رشدى مواليد 15 فبراير 1908 ممثله مسرحيه مصريه. ابتدت علاقتها بالمسرح و هيه صغيره بتغنى فى فرقة امين عطا الله. اعجب بيها عزيز عيد و دربها عالتمثيل عشان يعمل منها بطله لفرقة رمسيس بدل روز اليوسف.مثلت فى السينما ومن اشهر افلامها فيلم " العزيمه "

فيلموجرافيا 
  
تمثيل
 ميرامار [مسرحية] (1969)
 بين القصرين [مسرحية] (1960)
 النسر الصغير [مسرحية] (1958)
 زقاق المدق [مسرحية] (1958)
 دعونى اعيش (1955)
 الجسد (1955)
 الريف الحزين (1948)
 غرام الشيوخ (1946)
 مدينة الفجر [مسرحية] (1946)
 عواصف (1946)
 بنات الريف (1945)
 مدينة الغجر (1945)
 الطريق المستقيم (1943)
 العامل (1943)
 العزيمة (الحارة) (1939)
 الهارب (1936)
 فا بيره فوق الهرم (1928) .... منيرة
 البدوية [مسرحية] (1919)
 
  
اخراج
 الجواز (1933) .... اخراج

لينكات برانيه

مصادر 

مواليد 1908
وفيات 1996
ممثلات مصريات
مخرجين مصريين
مسرحيين مصريين
اسكندرانيه
مواليد فى اسكندريه
ممثلات من اسكندريه
مخرجات افلام مصريات
نجوى سالم

نجوى سالم (17 نوفمبر 1925 - 12 مارس 1988), اسمها الاصلى نينات شالوم, كانت ممثله مصريه. ابتدت حياتها فى المسرح مع فرقة نجيب الريحانى و من اشهر الادوار اللى عملتها دور بنت كوهين فى مسرحية حسن و مرقص و كوهين
بالاضافه لاكتر من فيلم ناجح.
نجوى سالم كانت من اصل يهودى و ابوها لبنانى و امها اسبانيه يهوديه و بعدين اعلنت اسلامها سنة 1960 بعد ما اليهود مشيوا من مصر و اتجوزت الناقد الصحفى عبد الفتاح البارودى و كرمها الرئيس انور السادات و اداها شهادة تقدير و امر بصرف معاش استثنائى ليها لحد ما ماتت سنة 1988 و حسب وصيتها اتدفنت فى القاهره فى حى البساتين. نجوى سالم هيه الفنانه المصريه الوحيده اللى خدت درع " الجهاد المقدس " على دورها الوطنى فى حرب الاستنزاف، وتعتبر هيه الفنانة الوحيدة اللى حضرت جنازة الفنان عبد الفتاح القصرى فى 6 مارس 1964.

فيلموجرافيا 

 حاجه تلخبط [مسرحية] (1970)
 القبلة الاخيرة (1967)
 ذات البيجامة الحمراء [مسرحية] (1967)
 لوكاندة الفردوس مسرحية 1964
 الا خمسة [مسرحية] (1963) .... زوهرة
 حياة عازب (1963)
 ملك البترول (1962)
 الأزواج والصيف (1961)
 اسماعيل يس فى دمشق (1958)
 ناهد (1952)
 فايق ورايق (1951)
 الروح والجسد (1948)
 حسن ومرقص وكوهين [ب] [مسرحية] (1945) .... سمحة
 

مواليد 1933
وفيات 1988
ممثلات مصريات
كوميديانيين مصريين
يهود مصريين
يهود دخلوا فى الاسلام
زينب صدقى

ميرفت عثمان صدقى المشهوره باسم زينب صدقى (15 ابريل 1895 - 15 ديسمبر 1993 ) كانت ممثله مصريه اشتهرت بدور الام و الحماه الارستوقراطيه فى افلامها اللى زادت عن 55 فيلم.قبل ما تتجه زينب للسنيما اشتغلت فى المسرح من سنة 1917 و اشتهرت بالتمثيل فى المسرحيات الشعريه اللى الفها امير الشعرا احمد شوقى زى مسرحية مجنون ليلى و مسرحية كليوباترا.

الجوايز 
 جايزة الجداره للفنون من الدوله المصريه
 جايزة الرواد بمناسبة اليوبيل الدهبى للسينما المصريه من جمعية الفيلم

فيلموجرافيا 
1) عاطف الطيب (1989)
 
2) لابيلور (1983)
 
3) اسكندرية ليه (1978)
 
4) صغيرة على الحب (1966)

5) الراهبة (1965)

6) سنوات الحب (1963)

7) ثمن الحب (1963)

8) وفاء الى الأبد (1962)
 
9) موعد فى البرج (1962)

10) الزوجة 13 (1962)
 
11) التلميذة (1961)

12) الجريمة و العقاب (1957)

13) كفاية يا عين (1956)

14) حب ودموع (1955)
 
15) عهد الهوى (1955)
 
16) عزيزة (1955)
 
17) كدت أهدم بيتى (1954)
 
18) الحياة الحب (1954)

19) وعد (1954)
 
20) عائشة (1953)
 
21) وفاء (1953)
 
22) سيدة القطار (1952)
 
23) مصطفى كامل (1952)

24) وداعا يا غرامى (1951)
 
25) نهاية قصة (1951)
 
26) أولادى (1951)

27) ليلة غرام (1951)
 
28) زوج الاربعة (1950)

29) الصقر (1950)

30) ست البيت (1949)

31) فتاة من فلسطين (1948)
 
32) عدو المجتمع (1947)

33) معروف الإسكافى (1947)
 
34) اليتيمة (1946)
 
35) عواصف (1946
)
36) الأحدب (1946)
 
37) النائب العام (1946)
 
38) مدينة الغجر (1945)

39) اول الشهر (1945)

40) الصبر طيب (1945)
 
41) بين نارين (1945)

42) قبلة فى لبنان (1945)
 
43) على مسرح الحياة (1942)

44) لافولنت (1939)
 
45) الاتهام (1934)

46) الجاه المزيف [مسرحية] (1924)

47) كليوباتره [مسرحية] (1917)

مواليد 1895
وفيات 1993
ممثلات مصريات
مصريين اتراك
هيلينيه

الهيلينيه Hellenism ، حضارة اليونانيين القدام ( الاغريق ) و ثقافتهم و طرق حياتهم زى ما كانت فى اتينا فى عصر بركليس. بيعتبر موت اسكندر الاكبر نهاية الحضاره الهيلينيه اللى مهدت لظهور الحضاره الهيلينستيه فى القرن الرابع قبل الميلاد. الهيلينيه غير الهيلينستيه اللى هى ثقافه نشئت فى زمن و بعد الاسكندر الاكبر فى منطقة البحر المتوسط و الشرق الاوسط و كانت اسكندريه من أهم مراكزها.

شوف كمان 
 
 هيلينستيه.

لينكات خارجيه 
 Terminology

تاريخ
اليونان
حضارات

en:Hellenistic civilization
ارنست هيمنجواى

ارنست هيمنجواى (بالانجليزيه: Ernest Hemingway) (21 يوليه 1899 - 2 يوليه 1961 ) كان روائى امريكانى اتميز بواقعية اسلوبه, اتأثر بيه كتاب كتير, بتدور قصصه حوالين الصراع بين الانسان و البيئه القاسيه مع لمحات من فلسفة العدميه..

حياته 
اتولد فى اوك پارك فى ولاية ايلينوى.

اشهر رواياته 

 وداعا للسلاح (1929)
 لمن تدق الاجراس (1940)
 العجوز و البحر (1952)

جوايز 
جايزة نوبل فى الادب سنة 1954

وفاته 
انتحر سنة 1961.

مصادر 

مواليد 1899
وفيات 1961
منتحرين
امريكان بريطانيين
كتاب امريكان
واخدين جايزة نوبل
واخدين جايزة نوبل فى الادب
امريكان واخدين جايزة نوبل فى الادب
روائيين امريكان
ملحدين امريكان
لادينيين
اكتشافات دراسة كاتالينا للسما
محافظة الوادى الجديد

الوادى الجديد ، محافظه مصريه فى الصحرا الغربيه من سنة 1961 ، عاصمتها الخارجه. الوادى الجديد مصطلح جديد نسبياً اتسمت بيه سلسله من منخفضات الصحرا الغربيه فى مصر ، و بتشمل الخارجه و الداخله و الفرافره و البحريه. كلها على بعض بتشكل شبه وادى مساحته حوالى 10 مليون فدان. اتعملت مشروعات لاستغلال اراضيه فى الزراعه باستخدام المايه الجوفيه.

شوف كمان 
 محافظات مصر
 الجلف الكبير

الوادى الجديد
وادى الحمامات

وادى الحمامات ، طريق قديم بين قفط و القصير ( على البحر الاحمر ) المصريين القدام كانو بيرتادوه من قديم الزمن و قطعوا من صخره احجار الجرانيت و الشست و الاردواز ،و تركوا هناك نقوش مهمه من ايام عصر الاسره الخامسه و العصور التاليه لها. يحوى رسومات انسان قبل التاريخ ونقوش صخرية مختلفة ومنها كهف صدنين و بدى المواقع مناجم الذهب

اثار مصر
هوراس ولز

هوراس ولز ( 21 يناير 1815 - 24 يناير 1848) دكتور سنان امريكانى. اول اللى استخدموا الغاز المضحك كمخدر لخلع السنان سنة 1844.

مراجع 

امريكان
طب اسنان
مواليد 1815
وفيات 1848
ويليام الصامت

وليام الصامت او وليام الاول امير اورانج ( 24 ابريل 1533 — 10 يوليه 1584 )، اتعين حاكم على هولاندا سنة 1555 و قاد الهولنديين ضد اسبانيا للاستقلال. اعتنق المذهب الكلفنى سنة 1573. اغتاله متعصب كاتوليكى.

مصادر 

مواليد 1533
وفيات 1584
هولندا
نيديرلانديين
تاريخ اوروبا
تعصب دينى
جون سكوتس اريجيا

چون سكوتس اريچيا (Johannes Scotus Eriugena) ( اتولد حوالى 810 - مات 880 ) فيلسوف و لاهوتى مدرسى ، اكد على اهمية العقل بوصفه اعظم هبه الاهيه ، لكن الكنيسة فى عصور الظلام اتهمته بالهرطقه لانه اكد ان الكون او الله هو الوحده النهائيه لكل حاجه.

 شوف كمان : سكولايه.

عصور وسطى
فلاسفه
لاهوت
اسكندر الرابع

اسكندر الرابع ( 323 - 310 قبل الميلاد ) ، ابن اسكندر الاكبر من مراته روكسانا. اتولد بعد موت ابوه بشويه ، و حكم بالاشتراك مع عمه ارهيدايوس تحت وصاية برديكاس ، و انتيباتر ، و بوليسبرخون بالتوالى. بعد كاسندر ما بقى حاكم على مقدونيا امر بسجن اسكندر و امه روكسانا (316 ق.م) فاتسجنوا خمس سنين و بعدين اتقتلوا.

تاريخ
الرومان
يونانيين قدام
سياسيين
قادة عسكريين
سكولايه

سكولايه او اسكولائيه او مدرسيه ، الفلسفه و اللاهوت المدرسى فى العصور الوسطى الاوروبيه. اهم اللى بيميزها هو اخضاع المعرفه لمقتضيات العقيده المسيحيه و اتخاذ فكر ارسطو كنموذج للمعرفه. من اهم اعلامها القديس اوغسطين. بيعتبر توماس اكويناس اعظم ممثل ليها.

مسيحيه
لاهوت
عصور وسطى
اوسكى

الاوسكى (بالاتينى: Lingua Osca)، هى لغة الاوسكيين (قبيله ايطاليه قديمه عاشت فى جنوب ايطاليا لحد القرن الرابع ق م).الاوسكى لغه من لغات الفصيله الفرعيه الايتاليه للغات الهندو-اوروبيه.

فى مخطوطات مكتوبه بالاوسكى بيرجع تاريخها للقرن الخامس قبل الميلاد و كانت بتكتب بالحروف اللاتينى او اليونانى او بالالفبائيه الايتاليه القديمه.

شاهد ايضا
 جدول اللغات.

لغات
اسماء فهمى

اسماء فهمى ( 1906 - 1956 ) ، اول مديره مصريه لمعهد التربيه العالى للمعلمات فى القاهرة. سعت لإنشاء كلية البنات الجامعيه التابعه لـ جامعة عين شمس اللى بتجمع تدريس التربيه بدراسة الاداب و العلوم على مستوى جامعى.و ليها مؤلفات و كتب منشوره.و قدرت الدولة تميزها و اسست كتير من المدارس اللي بتشيل اسمها (اسماء فهمي)

مواليد 1906
وفيات 1956
كتاب مصريين
تربويين مصريين
اسماعيل سرهنك

اسماعيل سرهنك ( 1854 - 1924 ) ، ظابط و مؤرخ مصرى. خدم فى البحريه المصريه. الف كتاب تأريخى مهم اسمه " حقائق الأخبار عن دول البحار " ( 1896 - 1923 ). فيه شارع اتسمى باسمه "شارع سرهنك" فى منطقة لوران ف اسكندريه.

مؤرخين مصريين
مواليد 1854
وفيات 1924
اسماعيل عاصم

اسماعيل عاصم (؟) ، كاتب مسرحى مصرى و محامى ، بيعتبر الرائد المصرى الاول فى كتابة المسرحيه فى مصر و المنطقه العربيه. كتب كذا مسرحيه فى بدايات القرن العشرين. من مسرحياته " صدق الأخاء " ، و " حسن العواقب " ، و " هناء المحبين ". اشتهرت فرقة سلامه حجازى بتمثيلها.

المراجع 

 الموسوعة الثقافية، مؤسسة فرانكلين للطباعة والنشر، القاهرة - نيو يورك

محامين مصريين
كتاب مصريين
مسرحيين مصريين
اسماعيليين

الاسماعيليين او الاسماعيليه ، مذهبهم اسمه المذهب الاسماعيلى. اتسموا كمان الباطنيه و القرامطه و الفداويه و الملاحده. طايفه اسلاميه بتتنسب لاسماعيل الابن الاكبر للامام جعفر الصادق. لما اتعرض ولاد اسماعيل و اتباعهم لاضطهاد سابوا المدينه و انتشروا فى خراسان و الهند و الشام و بلاد المغرب و غيرها وبقوا يبعتوا الدعاه بتوعهم لكل مكان عشان ينشروا مذهبهم . الدعوه عندهم على درجات ، لكل درجه اسم معين بيختص بيها اللى بيقوم بالدعوه ، ففيه " الناطق " وده اللى بيبلغ الكلام البيت ، و " الاساس " و ده اللى بيفسره ، و " الحجه " وده اللى بيثبت رسالة الاساس. عندهم النبى محمد ناطق و الامام على اساس. و بتقوم فلسفة الاسماع بعديه على اعتبار العقل الكلى مجمع صفات الله ، و ان السعاده بتتنال عن طريق العلم، و العلم ما يتنالش الا بحلول العقل الكلى فى الائمه بعد " الناطق ". و لنظرية الفيض دور كبير فى فلسفتهم. الاسماع بعديه عندهم كتب كتيره اغلبها مخطوطات مش مطبوعه او منشوره. فى الوقت الحالى فيه اسماع بعديه فى ايران(حوالی نیشابور) و اواسط اسيا و افغانستان و الهند و سلطنة عمان و الشام و زنجبار و تنزانيا. من اشهر زعمائهم فى العصر الحديث كان اغا خان المدفون فى اسوان فى مصر.

فرق الاسماع بعديه 
 الاغاخانيه
 دروز
 السبعيه
 مؤمنيه
 مستعليه
 بهره داوديه
 سليمانيه
 علويه

شوف كمان 
 الحشاشين

فهرست

المراجع 
 برنارد لويس : الحشاشون، ترجمة محمد العزب، دار آزال للطباعة و النشر، بيروت 1986.
 رشيد الدين الهمذاني : جامع التواريخ، الايلخانيون، تاريخ هولاكو ، دار احياء الكتب العربية
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 Benet, W.R. : The Reader Encyclopedia , j. W. Arrowsmith, Bristol 1977
 The New Encyclopædia Britannica, Micropædia،H.H. Berton Publisher،1973-1974
 The New Encyclopædia Britannica, Macropædia،H.H. Berton Publisher،1973-1974

شيعه
مذاهب اسلاميه
اغا خان التالت

سلطان محمد شاه و لقبه آغا خان التالت ( 2 نوفمبر 1877 كاراتشى - 11 يوليه 1957 ) ، زعيم هندى ، و الرئيس الوراثى للطايفه الاسماعيليه. اسس عصبة المسلمين الهنود سنة 1906. مثل الهند فى عصبة الأمم ( 1932 و 1934 - 1937 ). اشتهر اسمه فى العالم بسبب غناه و ثروته الكبيره. اتدفن فى اسوان و خلفه حفيده كريم.

مصادر 

 شوف كمان معنى لقب : اغا.

مواليد 1877
وفيات 1957
هنود
اسوان
اغا

آغا ( ağa) كلمه تستعمل فى الفارسى و التركى و معناها السيد او الشيخ او الرئيس، وفى مناطق معناها الاخ الاكبر او الاب او الجد او العم. فى الدوله العثمانيه الظباط الصغيرين و قائد الانكشاريه.

القاب
القاب عثمانيه
القاب فارسيه
عثمانيين
1758



مواليد 
 فيسنتى ثيربانتس
 فيشير اميس
 فيليكس وبينسكى
 فرانسيسكو چاڤير كاستانوس
 فرنسيسكو اسبيجو

وفيات 
 ابراهام ميلاوير
 ارنست اوجسطس التانى دوق ساكس فايمار ايزيناتش
 البيرت براهمس
 الكونتيسه كارولين

لينكات برانيه

مصادر

اهم احداث السنه

مصادر
مايكل فاراداى

هدى مرعى (مناقشه) 14:55، 4 اكتوبر 2012 (يو تى سى)
مايكل فاراداى (Michael Faraday) (ولد 22 سبتمبر 1791 – مات 25 اغسطس 1867) هو واحد من ابرز علما الفيزياء و الكمياء الانجليز اكتشف مبدأ التأثير الكهرومغناطيسى ، وله قانون شهير فى الفيزياء اسمه (قانون فاراداى) ، اكتشف القوة الترابطية للعنصر الكيماوي
فارداى ولد فى لندن و عمل صبى عند محلد كتب بعدها اصبح مساعد لديفى فى المعهد الملكى فى لندن

مصادر 

علما انجليز
مواليد 1791
وفيات 1867
مواليد فى لندن
محمد سيد طنطاوى

محمد سيد طنطاوى ( قرية سليم، محافظة سوهاج ، 28 اكتوبر 1928 - الرياض ، 10 مارس 2010 ) شيخ الجامع الازهر من سنة 1996 لغاية وفاته فى 10 مارس 2010. لقب بـ " الإمام الاكبر شيخ الجامع الازهر ". نال تعليمه الدينى و هو صغير فى الاسكندرية. يعتبر من شيوخ الازهر المستنيرين و من احسن المتخصصين فى علوم التفسير.

أخد الدكتوراة فى علوم التفسير و الحديث بدرجة امتياز سنة 1966 ، و عمل مدرس فى كلية اصول الدين فى القاهرة ، و فى 28 اكتوبر 1986 تم تعينه مفتي الديار المصريه ، و فى سنة 1996 ظل شيخ الازهر.

يعتبر من شيوخ الازهر المستنيرين اللى بيدو صوره كويسه و متحضره عن الاسلام فى فتره إعتبر فيها العالم إن الاسلام عقيده ارهابيه بتقوم على القهر و الظلم.

تعرض لحمله متعسفه من متطرفين و عرب بسبب موقفه من النقاب و قوله ان النقاب مجرد عاده ثقافيه و اجتماعيه مالهاش علاقه بالاسلام كدين. و شنت عليه قنوات تلفزيونيه عربيه حمله مسعوره خاصة قناة الجزيره بتاعة مشيخة قطر وصلت لحد التهجم على الازهر و مصر نفسها. واتهمته بإنه " يشارك بحملة صليبية ضد الاسلام "

اتوفى الشيخ محمد سيد طنطاوى فى الرياض فى السعوديه بنوبه قلبيه فى 10 مارس 2010 بعد ما قاد الازهر فى ظروف صعبه وسط منطقه مضطربه انتشر فيها التطرف و العنف و الابتزاز الدينى و السياسى. اتعرف محمد سيد طنطاوى بالإعتدال و التسامح و الاستناره. نعته بلاد كتيره كان منها الجزاير اللى وصفه رئيسها بـ" الإمام المتنور والمعتدل " ، و وصفه الكاردينال جان لوي توران مسئول الفاتيكان و رئيس المجلس الأسقفى للحوار بين الاديان بإنه كان " رجل سلام وحوار ". مسك بعده منصب الإمام الاكبر و شيخ الازهر, الشيخ احمد محمد الطيب.

مراجع

مواقع خارجيه لها علاقه بالموضوع 
 طنطاوى.. «نصير المرأة المصرية»: أجاز لها تولى الرئاسة والقضاء ودافع عن تجريم ختان الإناث
 رحيل شيخ الوسطيه
 بوتفليقة ينعى شيخ الازهر ويشاطر الشعب المصري أحزانه 
 متطرف عربى يهاجم شيخ الازهر على قناة الجزيرة بتاعة مشيخة قطر 
 إعتقال متطرف هاجم شيخ الازهر على قناة الجزيرة 

مواليد 1928
وفيات 2010
شيوخ مصريين
ازهريين
مفتى مصر
شيوخ الازهر
سوهاجيين
ناس من طما
افسوس

افسوس او افسس ، ( باليونانى Έφεσος و بالتركى Efes )، فى تركيا دلوقتى ، مينا و مدينه يونانيه قديمه على شط اسيا الصغرى الغربى. كانت اعظم المدن الأيونيه و كانت ثروتها بيضرب بيها المثل. بعد ما ضمها الفرس لامبراطوريتهم زادت اهميتها و اتسع نطاق تجارتها. استمر اذدهارها فى العصر الهيلينتسى ، و لما خضعت لروما سنة 133 قبل الميلاد كانت فى صدارة مدن ولاية اسيا. كان معبد ارتيمس ( معبد ديانا ) من اهم معالمها و كان عجيبه من عجايب الدنيا السبعه. فى العصر المسيحى افسس بقت مركز من المراكز المسيحيه المهمه و زارها القديس بولس. استولى عليها السلاجقه (1071-1100) و غزاها الاتراك العثمانليه سنة 1304.

اليونان
توكيا
تاريخ
مدن
فنار اسكندريه

فنار اسكندريه او منارة اسكندريه ، اتعرف كمان باسم فاروس ، فنار ضخم اتبنى على جزيرة فاروس فى مدخل المينا الشرقيه بتاعة اسكندرية فى مصر فى عهد بطليموس التاني ( حوالي 280 قبل الميلاد ). الفنار كان متكون من اربع تدوار : الاول مربع، و التاني متمن، و التالت مدور فوقيه لمبه كبيره محطوطه على تلت عواميد شايله قبه عليها تمثال ضخم بيرجح كان لاله البحور " بوسيدون ". الفنار كان طوله بتاع 120متر وكان مبني من الحجر الجيرى و عواميده كانت جرانيت و حتت منه كات متزينه بالرخام و البرونز. فضل الفنار يؤدي وظيفته لغاية ما العرب احتلوا مصر سنة 642 و اتوالت الكوارث لغاية ما اتلاشى خالص فى القرن 14 بعد زلزال كبير. فى مكانه دلوقتى قلعة قايتباى. بيحكى المقريزى ان الظاهر بيبرس بنى مكان القبه جامع اتهد لما حصل الزلزال و ان السلطان بيبرس الجاشنكير بناه تانى و انه كان موجود فى زمنه.

اساطير و خرافات عن فنار اسكندريه 
فى العصور الوسطى بسبب ضياع المعلومات التاريخيه بقت اثار مصر ألغاز و حاجات مش مفهومه و زى ما كانت فيه قصص خياليه و اساطير عن اثار مصر كان فيه كمان اساطير عن فنار اسكندريه. المؤرخين المصريين فى العصور الوسطى كانت عندهم شوية معلومات عن العصر البطلمى و كانو عارفين ملوكه انما بطريقه مشوشه لكن بتدل على انهم كانو مطلعين اطلاع بسيط على النصوص التاريخيه اليونانيه. و المقريزى ذكر اسامى بطليموس الاول و بطليموس التانى اللى بنا الفنار صح و حكى شوية احداث صحيحه.

نظريات بنا الفنار الخرافيه كانت مختلفه ، فيه ناس قالو ان الاسكندر الاكبر هو اللى بناه ، و فيه قالو ان اللى بناه كانت دلوكه و هى ملكه خرافيه بنت الفنار و عملته مرقب يتشاف منه الاعداء الجايين يهاجمو مصر ( شوف: تاريخ مصر الخرافى ) ، و فيه رأى كان بيقول ان اللى بناه كان فرعون مصر العاشر و كان سحار اسمه " ظلما بن قومس " ، و فيه رأى قال ان اللى بناه كانت الملكه كليوباترا ، و فيه قالو ان اللى بنى روما هو اللى بنى اسكندريه و فنارها و اهراماتها و ان الاسكندر المقدونى ما عملش حاجه غير انه استولى على مصر باللى فيها و حول الفنار لمرقب ، و ان اللى بنى الفنار بناه على قاعده ازاز تحت ماية البحر على شكل ابو جلمبو و حط تماثيل نحاس كان منها تمثال صباع سبابته بتاع ايده اليمين بيشاور على الشمس و بيلف معاها حسب مكانها فى السما ، و تمثال تانى كان بيشاور بايده على البحر لما يظهر عدو و يبقى بينه و بين بر اسكندريه مشوار ليله و لما يقرب العدو كان التمثال بيصوت صوات بيتسمع من مسافة ميلين و لا تلاته فيعرف الاسكندرانيه ان العدو قرب. و تمثال تالت كان بيطلع اصوات جميله بتتغير بحسب الساعه.

فيه قصه خرافيه بتقول ان الفنار كان فوقيه مرايه قطرها خمس اشبار كانت بتستعمل فى حرق مراكب الاعادى فى البحر عن طريق عكس الشعاع عليها ، و ان كان فوقيه مرايه تانيه زى التلسكوب بتراقب المراكب البعيده فى البحر ، و فيه زودو و قالو ان المرايه دى كانت تخلى الواحد يقدر يشوف لغاية قسطنطينيه.

شوف كمان 
 عجايب الدنيا السبعه.

مصادر 
 المقريزى : المواعظ و الاعتبار بذكر الخطط والآثار ، مطبعة الادب، القاهرة 1968.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

اثار مصر
تاريخ مصر البطلميه
عجايب الدنيا السبعه
تاريخ مصر العمرانى
اسكندريه
شيوعيه بدائيه

الشيوعيه البدائيه ، مصطلح بيستخدم فى الانثروبولوجيا لوصف النظام الاقتصادى اللى كان بيقوم على الاكتفا الذاتى فى بداية المجتمعات الانسانيه لما كان افراد المجتمع بيشاركوا فى ملكية و استخدام السلع و وسايل الانتاج.

مصطلحات انثروبولوجيه
انثروبولوجيا
صا الحجر

صا الحجر، مدينه قديمه فى مصر، كانت عاصة الاقليم الخامس فى غرب الدلتا. سماها اليونانيين القدام سايس. وموقعها جنوب مدينه دسوق وشمال مدينه بسيون شمال غرب الدلتا، هيا قريه تبع مركز بسيون دلوقت فى محافظه الغربيه، وظهرت شهرتها لما اميرها نف-نخت و ابنه بوكوريس قاوموا بعنخى و خلفاءه. وصلت ذروة مجدها بعد ما حرر اميرها بسماتيك مصر من حكم الاشوريين و عملها عاصمة الاسره السته و العشرين.

المدينه دى غير مدينه صان الحجر (تانيس).

مصادر 

الغربيه
مصر القديمه
مدن قديمه
صدر أعظم

الصدر الأعظم كان لقب رئيس الوزرا فى الدوله العثمانيه من عهد السلطان سليمان القانونى ، هو اللى كان بيشيل ختم السلطان العثمانلى ، و بيرأس الديوان و بيعمل اجتماعات شهريه و بيستقبل موظفين الدوله الكبار. بعد دستور 1908 بقى مسئول قدام البرلمان. اتلغى اللقب مع القاب سلطان و شيخ الاسلام بعد ثورة مصطفى كمال اتاتورك سنة 1922.

القاب عثمانيه
عثمانيين
توركيا
القاب
صربى- كرواتى

صربى- كرواتى (حروف كيريلى: Српски حروف لاتينى: Srpski نطق: ) هى لغه من لغات المجموعه الجنوبيه للفصيله الفرعيه السلاڤيه للغات الهندو-اوروبيه.

شوف كمان 
 جدول اللغات

لغات
صفريه

الصفرية ، طايفه من الخوارج بتنسب لزياد ابن الاصفر ، فى مذهبهم اللى بيرتكبوا الكباير مشركين ، و ان المؤمن المسلم بيفقد صفة الايمان اذا عمل ذنب.

اسلام
مذاهب اسلاميه
صفويين

الصفويين ، عيلهٌ حكمت إيران ما بين سنتي 1499 و 1736 ، أسَّسَها إسماعيل الصفوي وحكم بعده ابنُـه طهماسب. وصلت الدوله الصفوية أقصى قوتها فى عهد عباس الأول، بعد كده  ابتدت فى الاضمحلال بعد موته ل أن قضى عليها نادر شاه فى 26 فبراير 1736.

فرس
ايران
صفيه زغلول

صفية زغلول ( 1878 - 12 يناير 1946 ) ، من رواد الحركه النسويه و حقوق النسا فى مصر ، مرات سعد زغلول. شاركته فى نضاله الوطنى وعملت جهد كبير فى نشر الوعى بين المصريين و الستات المصريات بالذات. اتلقبت بـ " ام المصريين " بسبب مواقفها الوطنيه فى خدمة مصر و المصريين.

ادوار تانية 

غير مشاركتها فى ثورة 1919 وفى السياسة عملت جهد كبير فى نشر الوعى بين المصريين و الستات المصريات بالذات

مواليد 1878
وفيات 1946
وطنيين مصريين
ليبراليين مصريين
نسويين مصريين
مصريين اتراك
ثورة 1919